<classify> WANANCHI wa Vijiji viwili vya Mombose na Bubutole wilaya ya Chemba mkoani Dodoma watalipwa jumla ya Sh bilioni 7.8 kama fi dia kupisha ujenzi wa bwawa kubwa la maji ambalo litameza eneo lote la vijiji hivyo.Ujenzi wa bwawa hilo la Farkwa unatarajia kugharimu zaidi ya Sh trioni moja ambapo maji yake yatasambazwa katika baadhi ya wilaya za mkoa wa Dodoma.Katibu Mkuu Wizara ya Maji, Profesa Kitilya Mkumbo alisema hayo mwishoni mwa wiki katika kijiji cha Mombose wakati wa kikao cha watendaji wa vijiji na halmashauri ya Wilaya ya Chemba.Alisema wananchi 2,898 kutoka vijiji viwili vya Mombose na Bubutole watapisha eneo hilo ili bwawa liweze kujengwa. Alisema bwawa hilo baada ya kukamilika litakuwa likisambaza maji katika Jiji la Dodoma na Wilaya za Chamwino, Bahi na Chemba.Profesa Kitilya alisema mradi huo upo kwenye vitabu vya bajeti na upo katika kipaumbele cha juu na serikali inaendelea kufuatilia fedha za ujenzi na kujenga miradi mingine.Alisema bwawa hilo litakuwa ni fursa kwa wananchi na litaleta fursa nyingi za kiuchumi na kijamii.Alisema huduma za msingi ikiwemo maji mahitaji yake ni makubwa na sasa Dodoma imekuwa makao makuu na chanzo kikubwa ni Mzakwe bado inakidhi haja za sasa lakini sikuza mbele mahitaji yatakuwa makubwa zaidi.Alisema kimsingi mradi ulibuniwa siku nyingi na mwaka 2015 upembuzi yakinifu ulifanyika na kujulikana kiasi gani cha fedha kinahitajika.Kwa upande wake, Mkurugenzi wa Mamlaka ya Majisafi na Usafi wa Mazingira Dodoma Mjini Duwasa, Mhandisi David Pallangyo alisema lengo lakikao hicholilikuwa ni kukutana na viongozi ili kuwe na uelewa wa pamoja ili kwenye taratibu zinazofuata wawe na lugha moja.Diwani wa Viti Maalumu, Kata ya Farwa, Agnes Msote alisema wanaishukuru serikali kwa kutoa fedha za fidia kwani shughuli za maendeleo zilikuwa zimesimama na wananchi walikuwa hawajui hatma yao.Alisema wataendelea kutoa ushirikiano ili kufanikisha jambo hilo. Katibu wa Umoja wa wanawake Tanzania UWT wlaya ya Chemba Kuruthum Ngalya alisema hizo ni habari njema kwa wananchi wa vijiji vitakavyopisha mradi wa ujenzi wa bwawa.Mwenyekiti wa Kitongoji cha Kichangani, Jumanne Hamisi alisema walisubiri fidia kwa muda mrefu lakini sasa wanakwenda kulipwa na kupisha eneo hilo ili serikali itekeleze mradi wa ujenzi wa bwawa.Kaimu Mkurugenzi wa Wilaya ya Chemba, Geoffrey Pima alisema sasa sintofahamu ya wananchi imefika mwisho kwani wengi walikuwa wakihoji suala la fidia lakini hatimaye majibu yamepatikana.  <topic>: KITAIFA 